Ալվարու Սիզա Վիեյրա

Ալվարու Սիզա Վիեյրա (, ), պորտուգալացի հայտնի ճարտարապետ։

Կենսագրություն 
Ծնվել է 1933 թվականին Մաոզինյուշ քաղաքում՝ Պորտուից ոչ հեռու։ 1955 թվականին ավարտել է Պորտուի համալսարանի ճարտարապետության ֆակուլտետը։

Աշխատանքային տարիների ընթացքում ավելի քան 140 նախագծեր է կազմել (այդ թվում Պորտուգալիայից դուրս՝ Հոլանդիայում, Իսպանիայում, Իտալիայում, Բրազիլիայում), ինչպիսիք են Էվորայի բնակելի թաղամասերը (1977—1995), Պորտուի ճարտարապետության ֆակուլտետը (1987—1993), Լիսաբոնում գտնվող Շիադու բնակելի թաղամասը (1988 թվականից սկսած), Սերալվեսի ժամանակակից արվեստի թանգարանը, Ամստերդամի թանգարանի նոր մասնաշենքը, Լոնդոնում Սերպանտինի թանգարանը, Սանտիագո դե Կոմպոստելայի ինֆորմատիկայի ֆակուլտետը, Նեապոլի մետրոյի կայարաններից մեկը, Մադրիդի զբոսաշրջիկների տեղեկատվության կենտրոններից մեկը, ինչպես նաև Լիսաբոնի էքսպո-98 միջազգային ցուցահանդեսում Պորտուգալիայի տաղավարը։ Միջազգային ճանաչում են ստացել Նիդերլանդներում Հաագայի Սխիլդերսվիկ թաղամասի (1989—1993), Բեռլինում «Bonjour Tristesse» բնակելի տան (1980-1984), Գերմանիայի Վիտրա կազմակերպության գրասենյակի (1991—1994) նախագծերը։

Աշխատում է նաև քանդակագործության, գրաֆիկայի և կահույքի դիզայնի ժանրերում։ Հանդիսանում է Պորտուի համալսարանի պրոֆեսոր։ Ալվարու Սիզային բնորոշ է զուսպ, խորամիտ ճարտարապետությունը, շրջապատող լանդշաֆտը։

Ալվարու Սիզան հանդիսանում է Մոսկվայում գտնվող «Մելնիկովի տան» հոգաբարձուների միջազգային խորհրդի անդամ։

Որդին՝ Ալվարու Լեյտ Սիզա Վիեյրան, նույնպես ճարտարապետ է, 1994 թվականին ավարտել է Պորտուի համալսարանի ճարտարապետության ֆակուլտետը։

Մրցանակներ 
 Միս վան դեր Ռոեի մրցանակի դափնեկիր, 1988 թվական
 Պրիզկերովսկի մրցանակի դափնեկիր, 1992 թվական
 Ճապոնիայի թագավորական մրցանակի դափնեկիր, 1998 թվական
 Վոլֆի մրցանակի դափնեկիր, 2001 թվական
 «Ոսկե առյուծ»-ի մրցանակակիր
 Բրիտանացի ճարտարապետների ինստիտուտի ոսկե մեդալի դափնեկիր, 2009 թվական

Աշխատանքներ

Ծանոթագրություններ

Արտաքին հղումներ 
 Ալվարու Սիզայի պաշտոնական կայքը 
 Ալվարու Սիզան՝ Պրիցկերովսկի մրցանակի դափնեկիր 
 «Коммерсантъ» թերթ
 Ալվարու Սիզայի ճարտարապետության տան գրասենյակը
 «Դասական» նախագիծ

Պորտուգալացի ճարտարապետներ
Շվեդիայի գեղարվեստի թագավորական ակադեմիայի անդամներ
Պորտուի համալսարանի շրջանավարտներ